மெத்தில் 2-குளோரோ அக்ரைலேட்டு

மெத்தில் 2-குளோரோ அக்ரைலேட்டு (Methyl 2-chloroacrylate) C4H5ClO2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நிறமற்ற இந்நீர்மம் பல்மெத்தில்மெத்தக்ரைலேட்டு போன்ற அக்ரைலிக் உயர் பலபடிகள் தயாரிப்பில் பயன்படுத்தப்படுகிறது. சில சிறப்பு பலபடிகள் தயாரிப்பில் இதுவொரு ஒருபடியாகவும் பயன்படுத்தப்படுகிறது. 
 
மெத்தில் 2-குளோரோ அக்ரைலேட்டு சேர்மத்தை பலபடியாக்க இயலும். இது நீரில் கரையாது. தோல், கண், நுரையீரல் போன்ற  உடல் உறுப்புகளுக்கு இது எரிச்சலூட்டும். வாயுவை நுகர நேர்ந்தால் நுரையீரல் வீக்கம் ஏற்படும். தோலில் பட நேர்ந்தால் பெரிய கொப்புளங்கள் தோன்றும்.
  
மெத்தில் 2-குளோரோ அக்ரைலேட்டுடன் தயோயூரியாவைச் சேர்த்து வினைப்படுத்தினால் எல்-சிசுட்டீன் உண்டாகிறது. இவ்வினையில் இடைநிலை விளைபொருளாக 2-அமினோதயசோலின்-4-கார்பாக்சிலிக் அமிலம் உருவாகிறது.

மேற்கோள்கள் 

மெத்தில் எசுத்தர்கள்
அக்ரைலேட்டு எசுத்தர்கள்
ஒற்றைப்படிகள்